Լու Հուվեր

Լու Հուվեր (, ), ԱՄՆ նախագահ Հերբերտ Հուվերի կինը և ԱՄՆ առաջին տիկինն ամուսնու նախագահության տարիներին։

Կենսագրություն 
Լուիզա Հենրին ծնվել է Ուոթերլուում։ Նա Չարլզ Դելանո Հենրիի դուստրն էր։

Մանկությունը Լուն անցկացրել է՝ ապրելով Կալիֆոռնիայի փոքր քաղաքներում՝ Ուիթիերայում և Մոնտերեյում։ Չարլզ Հենրին իր դստերը սարեր էր տանում, ինչը նրա մանկության անմոռանալի իրադարձությունն էր։

Տարրական և միջնակարգ դպրոցից հետո Լուն սովորել է Սան Խոսեի մանկավարժական քոլեջում (այժմ քոլեջի մասնաճյուղերում գտնվում են Սան Խոսեի պետական Կալիֆոռնիայի համալսարանի ստորաբաժանումները)։ 1894 թվականին Լուիզան ընդունվել է Սթենֆորդի համալսարան (Կալիֆոռնիայի առաջատար մասնավոր համալսարան)՝ «երկրաբանների դպրոց», որտեղ դասընթացի միակ կինն էր։

Դառնալով ուսանողուհի՝ Լուն նույն 1894 թվականին ծանոթացել է 1891 թվականից երկրաբանության նույն ֆակուլտետում սովորած Հերբերտ Հուվերի հետ, ով ԱՄՆ-ի ապագա 31-րդ նախագահն է (1929-1933 թվականներ) Հանրապետական կուսակցությունից։

Լուիզան և Հերբերտը որոշել են ամուսնությունը հետաձգել մինչև համալսարանն ավարտելը, որպեսզի նա կարողանա շարունակել կրթությունը։ Հերբերտը բողոքական քվակեր էր։ Միսս Հենրին, որը դաստիարակվել է Եպիսկոպոսաց եկեղեցու ավանդույթներով, նույնպես որոշել է քվաքեր դառնալ։

1898 թվականին համալսարանն ավարտելուց հետո, Հերբերտը հեռագրով նրան Ավստրալիայից ամուսնության առաջարկ է արել։

Լուիզա Հենրին և Հերբերտ Հուվերը ամուսնացել են 1899 թվականի փետրվարի 10-ին Կալիֆորնիայի Մոնթերեյ քաղաքի հարսնացուի ծնողների տանը։

Ամուսինները երկու որդի ունեին.

 Հերբերտ Քլարկ Հուվեր կրտսեր (1903-1969), ինժեներ, դիվանագետ։ 1925 թվականին ավարտել է Սթենֆորդի համալսարանը և ավիաշինությունում ինժեներ է աշխատել։ Կարճ ժամանակ՝ 1928-1929 թվականներին սովորել է Հարվարդի բիզնեսի դպրոցում։ Ի վերջո, սկսեցի զբաղվել երկրաֆիզիկական ինժեներիայով՝ աշխատանքի ընդունվելով Միավորված երկրաֆիզիկական ընկերությունում։ 1954-1957 թվականներին զբաղեցրել է մերձավորարևելյան հարցերով պետական քարտուղարի պաշտոնը։ Մահացել է Կալիֆոռնիայում։
 Ալան Հենրի Հուվեր (1907-1993), լեռնային ինժեներ։ Ծնվել է Լոնդոնում, ավարտել է Սթենֆորդի համալսարանի տնտեսագիտության ֆակուլտետը 1929 թվականին, իսկ 1931 թվականին ստացել է Հարվարդի բիզնեսի դպրոցի մագիստրոսի աստիճան։ Աշխատել է որպես լեռնային ինժեներ Կալիֆորնիայում։ Մահացել է Գրինվիչում։

Առաջին համաշխարհային պատերազմի ժամանակ Լուն օգնել է ամուսնուն՝ բելգիացի փախստականներին օգնություն ցուցաբերելու գործում։ 1919 թվականին նա պարգևատրվել է Բելգիայի Թագավոր Ալբերտ Ա-ի կողմից։ նպաստել է Ուիթեր քաղաքում տարրական դպրոցի բացմանը, որը 2005 թվականին կրել է Լու Հուվեր անունը։ Լուն ֆինանսավորել է նաև Պալո Ալտոյում սկաուտների տան շինարարությունը։

Որպես առաջին տիկին՝ նա դադարեցրել է ամենամյա Ամանորյա ընդունելությունները, որոնք Ջոն Ադամսի ցուցումով անցկացվել են 1801 թվականից։

Մահացել է 1944 թվականի հունվարի 7-ին Նյու Յորքում՝ սրտամկանի ինֆարկտից։ Սկզբում նա թաղվել է Պալո Ալտոյում, Կալիֆորնիա, այնուհետև նրա աճյունները վերահուղարկավորվել են Ուեսթ Բրանչում, Այովայում՝ 1964 թվականին մահացած նախագահի կողքին։

Ծանոթագրություններ

Գրականություն 
 Allen, Anne Beiser and Jon L. Wakelyn (2000). An independent woman: the life of Lou Henry Hoover. Greenwood Press
 Gummere, Amelia Mott (1922). The journal and essays of John Woolman. New York։ The Macmillan Company
 Hart, Craig (2004). A genealogy of the wives of the American presidents and their first two generations of descent. North Carolina, Jefferson։ McFarland & Co., Inc. pp. 129–133.
 Hynes, Judy (1997). The Descendants of John and Elizabeth (Borton) Woolman. Mount Holly, New Jersey։ John Woolman Memorial Association
 Agricola’s De Re Metallica  translated by H. Hoover and L.H. Hoover, full text (650 pages) and illustrations

Արտաքին հղումներ 
 The Herbert Hoover Presidential Library-Museum
 Illustrated biographical sketch of Louise Henry Hoover
 First Lady Biography: Lou Hoover 
 Anne Beiser Allen and Jon L. Wakelyn; An Independent Woman: The Life of Lou Henry Hoover Greenwood Press, 2000
 Biography of William Henry, great-grandfather of Lou Henry Hoover
 Biography of Abigail Hunt, great-grandmother of Lou Henry Hoover

ԱՄՆ-ի հանրապետական կուսակցության անդամներ
Սթենֆորդի համալսարանի շրջանավարտներ
ԱՄՆ-ի առաջին տիկիններ
20-րդ դարի ամերիկացի կանայք
Սրտամկանի ինֆարկտից մահացածներ